**Depunerea cererilor de plată pentru**

**Programul Național Apicol 2020**

Termenul - limită de depunere a cererii de plată pentru Programul Național Apicol şi a documentelor care o însoţesc este data de 1 august a fiecărui an, conform HG 339/2020, Anexa nr.2 - Norme de aplicare a Programului Național Apicol pentru perioada 2020-2022.

 Având în vedere că ultima zi de depunere a cererilor de plată pentru PNA 2020 este zi nelucătoare, ultima zi de depunere a cererilor de plată este data de **03.08.2020**.

Ministerul Agriculturii și Dezvoltării Rurale are în curs de avizare un proiect de act normativ prin care se va prelungi termenul de depunere până la data de **1 septembrie 2020**, pentru următoarele documente justificative:

* Copia buletinului / buletinelor de analize fizico-chimice/reziduuri
* Copia cărții de identitate a remorcii apicole.

Apicultorii care accesează acțiunile:,,Raţionalizarea transhumanţei/stupăritului pastoral-achiziţionarea de mijloace de transport apicol fără autopropulsie-remorci” și “Decontarea analizelor fizicochimice / reziduuri care atestă calitatea mierii” pentru care nu au fost emise încă documentele mai sus menționate, vor depune cererea de plată fără copia acestor documente. Ulterior aceștia trebuie să își completeze dosarul depus la APIA cu documentele lipsă, în termen de 5 zile lucrătoare de la data intrării în posesie a acestora.

Toate **facturile de achiziţie trebuie să fie emise până la data de 31 iulie 2020**, indiferent de măsura accesată de către solicitant.

Sursa: Agenția de Plăți și Intervenție pentru Agricultură (APIA)